經數:一七五三

經名:觀無量壽佛經疏卷第三

頁數:二六一

上	欄

度徹窮後際而未休. 但以世代時移群情

淺促故使如來減永生之壽. 泯長劫以類

人年. 攝□慢以示無常. 化剛强同歸於磨

滅. 故云若佛滅後也. 言諸衆生者. 此明如

來息化衆生無處歸依. 蠢蠢周□縱橫走

於六道. 言濁惡不善者. 此明五濁也. 一者

劫濁. 二者衆生濁. 三者見濁. 四者煩惱濁. 五

者命濁. 言劫濁者. 然劫實非是濁. 當劫

減時諸惡加增也. 言衆生濁者. 劫若初成.

衆生純善. 劫若末時. 衆生十惡彌盛也. 言

見濁者. 自身衆惡總變爲善. 他上無非見

爲不是也. 言煩惱濁者. 當今劫末衆生惡

性難親. 隨對六根貪瞋競起也. 言命濁者.

由前見惱二濁. 多行殺害無慈恩養. 旣行

斷命之苦因欲受長年之果者. 何由可得

也. 然濁者. 體非是善. 今略指五濁義竟. 言

五苦所逼者. 八苦中取生苦老苦病苦死苦

愛別苦此名五苦也. 更加三苦卽成八苦.

一者五陰盛苦. 二者心不得苦. 三者怨憎會

苦. 總名八苦也. 此五濁五苦八苦等. 通六

道受. 未有無者. 常逼惱之. 若不受此苦

者卽非凡數攝也. 言云何當見已下此明

夫人擧出苦機此等罪業極深. 又不見佛

不蒙加備. 云何見於彼國也. 上來雖有七

句不同. 廣明定善示觀緣竟

初明證信序. 次明化前序. 後明發起序. 上

來雖有三序不同. 總明序分竟

觀經序分義卷第二

中	欄

觀經正宗分定善義卷第三

沙門善導集記

從此已下次辯正宗. 卽有其十六. 還就一

一觀中. 對文料簡. 不勞預顯. 今定立正宗

與諸師不同. 今直以就法定者. 從日觀初

句下至下品下生已來是其正宗. 從日觀

已上雖有多義不同. 看此文勢但是由序

也. 應知

就初日觀中先擧. 次辨. 後結. 卽有其五.

一從佛告韋提下至想於西方已來正明

總告總勸. 此明韋提前請彌陀佛國. 又請

正受之行. 如來當時卽許爲說. 但以機緣

未備顯行未周. 更開三福之因以作未聞

之益. 又如來重告勸發流通. 此法難聞廣令

開悟. 言佛告韋提汝及衆生者. 此明告勸.

若欲等出塵勞. 心生佛國者. 宜須勵意

也. 誓應當專心已下. 此明衆生散動. 識

劇猿□. 心遍六塵無由暫息. 但以境緣

非一. 觸目起貪亂想. 安心三昧何容可

得. 自非捨緣託靜. 相續注心. 直指西方

簡餘九域. 是以一身一心一□向. 一處一

境界一相續一歸依一正念. 是名想成就

明正受. 此世後生隨心解脫也. 二從云何作

想下至皆見日沒已來. 正明牒所觀事. 此

明諸衆生等久流生死不解安心. 雖指西

方. 不知云何作意. 故使如來爲生反問遣

除疑執. 以示正念之方. 言凡作想者. 此明

下	欄

總牒前意顯後入觀之方便. 言一切衆生

者. 總擧得生之類. 言自非生盲已下. 此得

簡機堪與不堪. 言生盲者. 從母胎中出眼

卽不見物者名曰生盲. 此人不得敎作日

觀. 由不識日輪光相故. 除生盲以外遇緣

患者. 敎作日觀盡得成就. 由未患眼時

識其日輪光明等相. 今雖患目但令善取

日輪等相. 正念堅持不限時節必得成就.

問曰. 韋提上請願見極樂之境. 及至如來

許說. 卽先敎住心觀日. 有何意也. 答曰.

此有三意. 一者欲令衆生識境住心. 指方

有在. 不取冬夏兩時. 唯取春秋二際. 其日

正東出. 直西沒. 彌陀佛國當日沒處. 直西超

過十萬億刹卽是. 二者欲令衆生識知自業

障有輕重. 云何得知. 由敎住心觀日. 初

欲住心時. 敎令跏趺正坐. 右脚著左□上

與外齊. 左足安右□上與外齊. 左手安右

手上. 令身正直. 合口齒勿相近. 舌柱上[&FFFF]#

爲令咽喉及鼻中氣道宣通故. 又令觀身四

大內外俱空都無一物. 身之地大皮肉筋骨等

心想. 散向西方盡西方際. 及至不見一塵

之相. 又想身之水大血汗津淚等心想. 散向

北方盡北方際. 乃至不見一塵之相. 又想

身之風大散向東方盡東方際. 乃至不見

一塵之相. 又想身之火大散向南方盡南方

際. 乃至不見一塵之相. 又想身之空大卽

與十方虛空一合. 乃至不見一塵不空之

相. 又想身之五大皆空. 唯有識大湛然凝住.

猶如圓鏡. 內外明照朗然淸淨. 作此想時.

經數:一七五三

經名:觀無量壽佛經疏卷第三

頁數:二六二

上	欄

亂想得除. 心漸凝定. 然後徐徐轉心諦觀

於日. 其利根者一坐卽見明相現前. 當境現

時. 或如錢大. 或如鏡面大. 於此明上卽自

見業障輕重之相. 一者黑障猶如黑雲障日.

二者黃障1又如黃雲障日. 三者白障如似

白雲障日. 此日猶雲障故不得朗然顯照.

衆生業障亦如是. 障蔽淨心之境不能令

心明照. 行者若見此相. 卽須嚴飾道場安

置佛像. 淸淨洗浴著淨衣. 又燒名香. 表白

諸佛一切賢聖. 向佛形像. 現在一生懺悔無

始已來乃身口意業所造十惡五逆四重謗

法闡提等罪. 極須悲肉雨淚深生□愧. 內

徹心髓. 切骨自責. 懺悔已還如前坐法安

心取境. 境若現時. 如前三障盡除. 所觀淨

境朗然明淨. 此名頓滅障也. 或一懺卽盡者

名利根人也. 或一懺但除黑障. 或一懺得

除黃白等障. 或一懺但除白障. 此名漸除

不名頓滅也. 旣自識業相如是. 唯須勤心

懺悔. 日夜三時六時等但憶得卽懺者. 最是

上根上行人也. 譬如湯火燒身亦覺卽□. 豈

容徒待時待處待緣待人方始除也. 三者

欲令衆生識知彌陀依正二報. 種種莊嚴光

明等相. 內外照曜. 超過此日百千萬倍. 行者

等若不識彼境光相者. 卽看此日輪光明之

相. 若行住坐臥禮念憶想常作此解. 不久之

間卽得定心. 見彼淨土之事快樂莊嚴. 爲

此義故世尊先敎作日想觀也. 三從當起

想念下至狀如懸鼓已來. 正敎觀察. 此明

正身威儀面向西方. 守境住心堅執不移.

中	欄

所期皆應. 四從旣見日已下至明了已來.

辯觀成相. 此明標心見日. 暇想除緣. 念

念不移. 淨相了然而現. 又行者初在定中

見此日時. 卽得三昧定樂. 身心內外融液

不可思議. 當見此時. 好須攝心令定不得

上心貪取. 若起貪心. 心水卽動. 以心動故

淨境卽失. 或動或闇或黑或靑黃赤白等色

不得安定. 見此事時. 卽自念言. 此等境相

搖動不安者. 由我貪心動念. 致使淨境動

滅. 卽自安心正念. 還從本起. 動相卽除. 靜

心還現. 旣知此過更不得起增上貪心也.

已下諸觀邪正得失一同此也. 觀日見日.

心境相應. 名爲正觀. 觀日不見日. 乃見

餘雜境等. 心境不相應. 故名邪也. 斯乃娑

婆之闇宅觸事無以比方. 唯有朗日舒輝.

寄想遠標於極樂. 五從是爲已下總結. 上

來雖有五句不同. 廣明日觀竟

二就水觀中亦先擧. 次辯. 後結. 卽有其六.

一從次作水想下至內外映徹已來. 總標

地體. 問曰. 前敎觀日. 爲知業相等. 故令觀

日. 今此觀中又敎觀水. 有何所以. 答曰. 日

輪常照. 以表極樂之長暉. 復恐彼地不平.

類此穢國之高下. 但以娑婆闇宅唯日能明.

此界丘2□未無高下之處. 欲取能平之者.

無過於水. 示斯可平之相. 肉彼琉璃之地

也. 又問曰. 此界之水濕而且軟. 未審彼地亦

同此水也. 答曰. 此界之平水. 以對彼地等

無高下. 又轉水成水者. 對彼琉璃之地內

外映徹也. 此明彌陀曠劫等行無偏. 正習

下	欄

俱亡. 能感地輪之映徹. 又問曰. 旣敎想水

以住心. 轉水以成水. 轉水以成琉璃地

者. 云何作法而令境現. 答曰. 若住身威儀一

同前日觀中法. 又欲觀水以取定心者. 還

須對相似之境而觀. 卽易可得定. 行者等

於靜處取一○水. 著床前地上好滿盛之.

自身在床上坐. 當自眉間著一白物如豆

許大. 低頭臨面水上. 一心照看此白處. 更

莫異緣. 又水初在地波浪不住. 臨面觀之

不見面像. 爲觀不休漸漸面現. 初時面相

不住. 乍長乍短乍寬乍狹乍見不見. 此相現

時更須極細用心. 不久之間水婆微細似動

不動. 面相漸得明現. 雖見面上眼耳鼻口

等. 亦未須取亦不須妨. 但縱身心知有

勿取也. 唯取白處了了觀之. 正念守護勿

令失意異緣. 當見此時心漸得住. 水性湛

然也. 又行者等欲識知自心中水波浪不住

者. 但觀此水動不動之相. 卽知自心境現不

現明闇之相也. 又待水靜時取一米許. 當

水上信手投之水中. 其水波卽動遍於○

內. 自面臨上觀之. 其白者卽動. 更著豆許

投之. 水波更大. 面上白者或見不見. 乃至

棗等投之於水. 其波轉大. 面上白者及自身

頭面. 總皆隱沒不現. 猶水動故也. 言○者

卽喩身器也. 言水者卽喩自心水也. 言波

浪者卽喩亂想煩惱也. 言漸漸波浪息者.

卽是暇捨衆緣住心一境也. 言水靜境現

者. 卽是能緣之心無亂. 所緣之境不動. 內

外恬□所心之相顯然. 又細想及粗想心水

經數:一七五三

經名:觀無量壽佛經疏卷第三

頁數:二六三

上	欄

卽動. 心水旣動. 靜境卽失. 又細塵及以粗塵

投之寂靜水中. 其水波浪卽動. 又行者等

但看此水動不動相. 卽識自心住不住也.

又境現失不失邪正等. 一同前日觀也. 又天

親讚云. 觀彼世界相. 勝過三界道. 究竟如

虛空. 廣大無邊際. 此卽總明彼國地之分

量也. 二從下有金剛七寶下至不可具見

已來. 正明地下莊嚴. 卽有其七. 一明幢體

等是無漏金剛. 二明擎地相顯映莊嚴. 三明

方楞具足表非圓相. 四明百寶合成量出

塵沙. 五明寶出千光. 光周無邊之際. 六明

光多異色. 色照他方. 隨機變現. 無時不益

也. 七明衆光散彩. 映絶日輪. 新往者睹之

卒難周悉. 讚云. 地下莊嚴七寶幢. 無量無邊

無數億. 八方八面百寶成. 見彼無生自然悟.

無生寶國永爲常. 一一寶流無數光. 行者傾

心常對目. 騰神踊躍入西方. 又讚云. 西方

寂靜無爲樂. 畢竟逍遙離有無. 大悲薰心遊

法界. 分身利物等無殊. 或現神通而說法

或現相好入無餘. 變現莊嚴隨意出. 群生

見者罪皆除. 又讚云. 歸去來. 魔鄕不可停.

曠劫來流轉. 六道盡皆經. 到處無餘樂. 唯

聞愁歎聲. 畢此生平後. 入彼涅槃城. 三從

琉璃地上下至分齊分明已來. 正明地上莊

嚴顯標殊勝. 此明依持圓淨. 七寶池林等是

能依. 琉璃寶地是所依. 地是能持. 池臺樹

等是所持. 此由彌陀因行周備. 致使感報

圓明. 明淨之義卽無漏爲體也. 讚云. 寶地莊

嚴無比量. 處處光明照十方. 寶閣華臺皆

中	欄

遍滿. 雜色[&FFFF]#朧難可量. 寶雲寶蓋臨空覆.

聖衆飛通互往來. 寶幢□蓋隨風轉. 寶樂

含輝應念□. 帶惑疑生華未發. 合掌籠籠

喩處胎. 內受法樂無微苦. 障盡須臾華自

開. 耳目精明身金色. 菩薩徐徐授寶衣. 光

觸體得成三忍. 卽欲見佛下金臺. 法侶迎

將入大會. 瞻仰尊顔讚善哉. 言金繩已

下. 正明黃金作道狀似金繩也. 或以雜寶

爲地琉璃作道. 或以琉璃爲地白玉作道.

或以紫金白銀爲地百寶作道. 或以不可

說寶爲地還以不可說寶作道. 或以千萬

寶爲地二三寶作道. 如是轉相間雜. 轉共

合成. 轉相照曜. 轉相顯發. 光光色色各各不

同. 而無雜亂. 行者等莫言但有金道. 而無

餘寶作道也. 四從一一寶中有五百色光下

至樂器以爲莊嚴已來. 正明空□莊嚴. 卽

有其六. 一明寶出多光二明喩顯其相. 三

明光變成臺. 四明光變成於樓閣. 五明光

變成於華幢. 六明光變成於寶樂之音. 又

明地上雜寶一一各出五百色光. 一色光

上涌空中作一光臺. 一一臺中寶樓千萬. 各

以一二三四乃至不可說寶以爲莊嚴合成

也. 言如華又如星月者. 佛以慈畏人不

識. 或借喩以顯之. 言於臺兩邊各有百億華

幢者. 寶地衆多光明無量. 一一光等化作光

臺. 遍滿空中. 行者等行住坐臥常作此想. 五

從八種淸風下至無我之音已來. 正明光

變樂音. 轉成說法之相. 卽有其三. 一明八

風睿光而出. 二明風光卽山卽鼓樂發音.

下	欄

三明顯說四倒四眞□沙等法. 讚云. 安樂國

淸淨. 常轉無垢輪. 一念及一時. 利益諸群

生. 讚佛諸功德. 無有分別心. 能令速滿足

功德大寶海. 六從是爲下總結. 上來雖有

六句不同. 廣明水觀竟

三就地想觀中. 亦先擧. 次辨. 後結. 卽有其

六. 一從此想成時者. 正明結前生後. 二從

一一觀之下至不可具說已來. 正明辯觀

成相. 卽有其六. 一明心標一境不得總雜

觀之. 二明旣專一境境卽現前. 旣得現前

必令明了. 三明境旣現心. 閉目開目守令

莫失. 四明身四威儀晝夜常念. 唯除睡時

憶持不捨. 五明凝心不絶卽見淨土之相.

此名想心中見. 猶有覺想故. 六明想心漸

微. 覺念頓除. 正受相應證於三昧. 眞見彼

境微妙之事. 何由具說. 斯乃地廣無邊. 寶幢

非一. 衆珍曜彩. 轉變彌多. 是以勸物傾心.

□如對1目. 三從是爲下總結. 四從佛告

阿難下至說是觀地法已來. 正明勸發流

通隨緣廣說. 卽有其四. 一明告命. 二明勸

持佛語. 廣爲未來大衆說前觀地之益. 三

明簡機堪受堪信欲得捨此娑婆生死之

身八苦五苦三惡道苦等. 聞卽信行者不惜

身命急爲說之. 若得一人捨苦出生死者.

是名眞報佛恩. 何以故. 諸佛出世種種方便

勸化衆生者. 不欲直令暇惡修福受人

天樂也. 人天之樂猶如電光. 須臾卽捨還

入三惡長時受苦. 爲此因緣但勸卽令心

生淨土. 向無上菩提. 是故今時有緣相勸

經數:一七五三

經名:觀無量壽佛經疏卷第三

頁數:二六四

上	欄

誓生淨土者. 卽稱諸佛本願意也. 若不樂

信行者. 如淸淨覺經云. 若有人聞說淨土

法門. 聞如不聞. 見如不見. 當知此等始

從三惡道來. 罪障未盡. 爲此無信向耳.

佛言. 我說此人未可得解脫也. 此經又云.

若人聞說淨土法門. 聞卽悲喜交流身毛爲

□者. 當知此人過去已曾修習此法. 今得

重聞卽生歡喜. 正念修行必得生也. 四明

正敎觀寶地以住心也. 五從若觀是地者

下至心得無疑已來. 正明顯觀利益. 卽有

其四. 一明指法唯觀寶地. 不論餘境. 二

明因觀無漏之寶地. 能除有漏多劫罪也.

三明捨身已後必生淨土. 四明修因正念

不得雜疑. 雖得往生含華未出. 或生邊

界. 或墮宮胎. 或因大悲菩薩入開華三昧.

疑障乃除. 宮華開發身相顯然. 法侶□將遊

於佛會. 斯乃注心見於寶地. 卽滅宿障罪

□. 願行之業已圓. 命盡無疑不往. 今旣觀

斯勝益. 更勸辨知邪正. 六從作是觀已下.

正明辨觀邪正. 邪正義者前日觀中已說. 上

來雖有六句不同. 廣明地觀竟

四就寶樹觀中. 亦先擧. 次辨. 後結. 卽有其

十. 一從佛告阿難下至次觀寶樹已來. 正

明告命總擧觀名. 結前生後. 二言觀寶樹

者. 重牒觀名也. 言一一觀之已下. 生後觀

相. 正敎儀則. 此明彌陀淨國廣闊無邊. 寶

樹寶林豈以七行爲量也. 今言七重者. 或

有一樹. 黃金爲根. 紫金爲莖. 白銀爲枝. 碼

惱爲條. 珊瑚爲葉. 白玉爲華. 眞珠爲果. 如

中	欄

是七重互爲根莖乃至華果等. 七七四十九

重也. 或有一寶爲一樹者. 或二三四乃至

百千萬億不可說寶爲一樹者. 此義彌陀經

義中已廣論竟. 故名七重也. 言行者. 彼國

林樹雖多. 行行整直而無雜亂. 言想者. 未

閑眞觀自在隨心. 要藉假想以住心. 方能

證益也. 三從一一下至由旬已來. 正明

樹之體量. 此明諸寶林樹皆從彌陀無漏心

中流出. 由佛心是無漏故其樹亦是無漏

也. 讚云. 正道大慈悲. 出世善根生. 淨光明滿

足. 如鏡日月輪. 言量者. 一一樹高三十二萬

里. 亦無老死者. 亦無小生者. 亦無初生漸

長者. 起卽同時頓起. 量數等齊. 何意然者. 彼

界位是無漏無生之界. 豈有生死漸長之義

也. 四從其諸寶樹下至以爲映飾已來. 正

明雜樹雜嚴雜飾異相. 卽有其四. 一明林樹

華葉間雜不同. 二明一一根莖枝條果等皆

具衆寶. 三明一一華葉轉互不同. 琉璃色中

出金色光. 如是轉相間雜. 四明更將一切

雜寶而嚴飾之. 又讚云. 備諸珍寶性. 具足

妙莊嚴. 無垢光二熾. 明淨曜世間. 又讚云.

彌陀淨國寶樹多. 四面垂條天衣□1繞. 寶雲

含蓋. 化鳥連聲旋轉臨空奏法音而入會.

他方聖衆聽響以開心. 本國能人見形而取

悟. 五從妙眞珠網下至色中上者已來. 正

明樹上空□莊嚴相. 卽有其七. 一明珠網

臨空覆[&FFFF]#. 二明網有多重. 三明宮殿多少.

四明一一宮內多諸童子. 五明童子身服

珠瓔珞. 六明瓔珞光照遠近. 七明光超上

下	欄

色. 六從此諸寶林下至有七寶果已來. 明

其林樹雖多而無雜亂. 華實開時. 不從內

出. 斯乃法藏因深. 致使自然而有. 七從一

一樹葉下至婉轉葉間已來. 正明華葉色

相不同. 卽有其五. 一明葉量大小等無差

別. 二明葉出光色多少. 三明恐疑不識借

喩以顯. 如天瓔珞. 四明葉有妙華. 色比天

金. 相喩火輪. 五明巡相顯照. 婉轉葉間. 八

從涌生諸果下至亦於中現已來. 正明果

有不思議德用之相. 卽有其五. 一明標果

生時自然涌出. 二明借喩以標果相. 三明

果有神光化成□蓋. 四明寶蓋圓明內現

三千之界. 依正二嚴種種相現. 五明十方淨

土普現蓋中. 彼國人天無不[&FFFF]#見. 又此樹

量彌高. 縱廣彌闊. 華果衆多. 神變非一. 一

一樹旣然. 遍滿彼國所有諸樹之果衆多. 盡

皆如此. 應知. 一切行者行住坐臥常作此

想. 九從見此樹已下至分明已來. 辯觀成

相. 卽有其三. 一明結觀成相. 二明次第觀

之不得雜亂. 三相一一起心住境. 先觀

樹根. 次想莖枝乃至華果次想網宮. 次想

童子瓔珞. 次想葉量華果光色. 次想□蓋廣

現佛事. 旣能一一次第觀之者. 無不明了

也. 十從是爲下總結. 斯乃寶樹連暉. 網簾

空殿. 華分千色. 果現他方. 上來雖有十句

不同. 廣明寶樹觀竟

五就寶池觀中. 亦先擧. 次辨. 後結. 卽有其

七. 一從次當想水已下. 總擧觀名. 卽是牒

前生後. 此明寶樹雖精. 若無池水. 亦未

經數:一七五三

經名:觀無量壽佛經疏卷第三

頁數:二六五

上	欄

名好. 一爲不空世界. 二爲莊嚴依報. 爲

斯義故. 有此池渠觀也. 二從極樂國土下

至如意珠王生已來. 正明池數幷辨出處.

卽有其五. 一明標指所歸之國. 二明池有

八數之名. 三明一一池岸七寶合成. 正由寶

光映徹通照. 八德之水一同雜寶之色. 故名

寶水也. 四明是諸衆寶性柔軟. 五明八池

之水皆從如意寶中出. 旣名如意水. 此水卽

有八種之德. 一者淸淨潤澤. 卽是色入攝. 二

者不臭. 卽是香入攝. 三者輕. 四者冷. 五者軟.

卽是觸入攝. 六者美. 是味入攝. 七者飮時調

適. 八者飮已無患. 是法入攝. 此八德之義已

在彌陀義中廣說竟. 又讚云. 極樂莊嚴安養

因. 八德寶池流遍滿. 四岸含暉間七寶. 水

色分明映寶光. 體性柔軟無堅觸. 菩薩徐行

散寶香. 寶香寶雲成寶蓋. 寶蓋臨空覆寶

幢. 寶幢嚴儀圍寶殿. 寶殿寶鈴垂珠網. 寶

網寶樂千重轉. 隨機讚歎寶宮樓. 一一宮樓

有佛會. □沙聖衆坐思量. 願此有緣常憶念.

捨命同生彼法堂. 三從分爲十四支下至

以爲底沙已來. 正明池分異溜旋還無亂.

卽有其三. 一明渠數多少. 二明一一渠岸

作黃金色. 三明渠下底沙作雜寶色. 言金

剛者卽是無漏之體也. 四從一一水中下

至尋樹上下已來. 正明水有不思議用. 卽

有其五. 一明別指渠名顯彼莊嚴之相. 二

明渠內寶華多少. 三明華量大小. 四明摩

尼寶水流注華間. 五明寶水從渠而出尋

諸寶樹上下無□. 故名如意水也. 五從其

中	欄

聲微妙下至諸佛相好者已來. 正明水有

不可思議德. 卽有其二. 一明寶水華間流

注. 微波相觸卽出妙聲. 聲中皆說妙法. 二

明寶水上岸尋樹枝條華果葉等. 或上或下.

中間相觸皆出妙聲. 聲中皆說妙法. 或說

衆生苦事. 覺動菩薩大悲. 勸令引他. 或說

人天等法. 或說二乘等法. 或說地前地上等

法. 或說佛地三身等法. 六從如意珠王下

至念佛法僧已來. 正明摩尼多有神德. 卽

有其四. 一明珠王內出金光. 二明光化作

百寶之鳥. 三明鳥聲哀雅天樂無以比方. 四

明寶鳥連音同聲讚歎念佛法僧. 然佛是衆

生無上大師. 除邪向正. 法是衆生無上良藥

能斷煩惱毒病. 法身淸淨. 僧是衆生無上福

田. 但使傾心四事不憚疲勞. 五乘依果自

然應念所須而至. 其寶珠前生八味之水. 後

出種種金光. 非直破闇除昏. 到處能施佛

事. 七從是爲下總結. 上來雖有七句不同.

廣明寶池觀竟

六就寶樓觀中. 亦先擧. 次辨. 後結. 卽有其

十一. 初言衆寶國土者. 卽是總擧觀名. 牒

前生後. 此明淨土雖有寶流灌注. 若無

寶樓宮閣亦未爲精. 爲此依報莊嚴種種

圓備也. 二言一一界上者. 正明寶樓住處.

地界遍於彼國. 樓亦無窮也. 三言有五百

億者. 正顯其數. 一界之上旣然. 遍滿彼國

亦皆如是. 應知. 四從其樓閣中下至作天

伎樂已來正明閣內莊嚴. 五從又有樂器

下至不鼓自鳴已1下. 正明樓外莊嚴. 寶

下	欄

樂飛空聲流法響. 晝夜六時如天寶幢. 無

思成自事也. 六從此衆音中下至念比丘

僧已來. 正明樂雖無識卽有說法之能. 七

從此想成已下至寶池已來. 正明顯觀成

相. 此明專心住境. □見寶樓. 剋念不移.

自上莊嚴總現. 八從是爲下總結. 九從若

見此者. 牒前觀相. 生後利益. 十從除無量

下至生彼國已來. 正明依法觀察除障多

劫. 身器淸淨應佛本心. 捨身他世必往無

疑. 十一從作是觀者下至邪觀已來. 辨觀

邪正之相. 上來雖有十一句不同. 廣明寶

樓觀竟

七就華座觀中. 亦先擧. 次辨. 後結. 卽有其

十九. 一從佛告阿難下至除苦惱法已來.

正明○聽許說. 卽有其三. 一明告命二人.

二明○聽令之諦受正念修行. 三明佛爲

說華座觀法. 但能住心緣念. 罪苦得除. 二

從汝等憶持下至解說已來. 正明勸發流

通. 此明觀法深要. 急救常沒衆生妄愛迷心

漂流六道. 汝持此觀處處勸修. 普得知聞

同昇解脫. 三從說是語時下至不得爲比

已來. 正明娑婆化主爲物故住想西方. 安

樂慈尊知情故則影臨東域. 斯乃二尊許應

無異. 直以 隱顯有殊. 正由器朴之類萬差.

致使互爲□匠. 言說是語時者. 正明就

此意中卽有其七. 一明告勸二人時也. 二

明彌陀應聲卽現. 證得往生也. 三明彌陀

在空而立者. 但使□心正念願生我國. 立

卽得生也. 問曰. 佛德尊高不可輒然輕擧.

經數:一七五三

經名:觀無量壽佛經疏卷第三

頁數:二六六

上	欄

旣能不捨本願來應大悲者. 何故不端坐

而赴機也. 答曰. 此明如來別有密意. 但以

娑婆苦界. 雜惡同居八苦相燒. 動成違返. 詐

親含笑. 六賊常隨. 三惡火□臨臨欲入. 若

不擧足以救迷. 業繫之牢何由得勉. 爲斯

義故. 立撮卽行. 不及端坐以赴機也. 四明

觀音勢至以爲侍者表無餘衆也. 五明三

尊身心圓淨光明踰盛也. 六明佛身光明朗

照十方. 垢障凡夫何能具睹. 七明佛身無

漏. 光亦同然. 豈將有漏之天金比方之也.

四從時韋提希見無量下至作禮已來. 正

明韋提實是垢凡女質不足可言. 但以聖

力冥加彼佛現時. 得蒙稽首. 斯乃序臨淨

國. 喜歎無以自勝. 今乃正睹彌陀. 更益心

開悟忍. 五從白佛言下至及二菩薩已來.

正明夫人領荷佛恩. 爲物陳疑. 生於後問.

此明夫人意者佛今現在蒙尊加念. 得睹

彌陀. 佛滅後衆生云何可見也. 六從未來衆

生下至及二菩薩已來. 明其夫人爲物置

請使同己見. 七從佛告韋提下至當起想

念已來. 正明總告許說之言. 問曰. 夫人置

請. 通已爲生. 及至如來酬答. 但指韋提

不通生也. 答曰. 佛身臨化說法以逗機. 不

請尙自普弘. 何論別指而不等備. 但以文

略故無兼爲之. 心必有也. 八從七寶地上

下至華想已來. 正明敎觀方便. 問曰. 衆生

盲闇逐想增勞. 對目冥若夜遊. 遠標淨境.

何由可悉. 答曰. 若望衆生惑障動念. 徒自

疲勞. 仰憑聖力遙加. 致使所觀皆見. 云何

中	欄

作法住心而令得見也. 欲作法者. 諸行者

等先於佛像前至心懺悔. 發露所造之罪.

極生□愧悲泣流淚. 海過旣竟. 又心口請

釋迦佛十方□沙等佛. 又念彼彌陀本願言.

弟子某甲等生盲罪重. 障隔處深. 願佛慈悲

攝受護念指授開悟. 所觀之境願得成就. 今

頓捨身命仰屬彌陀. 見以不見皆是佛恩

力. 導此語已. 更復至心懺悔竟已. 卽向靜

處面向西方正坐跏趺. 一同前法. 旣住心

已. 徐徐轉心想彼寶地雜色分明. 初想不

得亂想多境. 卽難得定. 唯觀方寸一尺

等. 或一日二日三日. 或四五六七日. 一月

一年二三年等. 無問日夜. 行住坐臥身口意

業常與定合. 唯萬事俱捨. 由如失意聾盲癡

人者. 此定必卽易得. 若不如是. 三業隨緣

轉. 定想逐波飛. 縱盡千年壽. 法眼未曾開.

若心得定時. 或先有明相現. 或可先見寶

地等種種分明不思議者. 有二種見. 一者想

見. 猶有知覺故. 雖見淨境. 未多明了. 二

者若內外覺滅. 卽入正受三昧. 所見淨境卽

非想見得爲比校也. 九從令其蓮華下

至八萬四千光已來. 正明寶華有種種莊

嚴. 卽有其三. 一明一一華葉備衆寶色. 二

明一一葉有衆多寶脈. 三明一一脈有衆

多光色此令行者住心一一想之. 悉令心

眼得見. 旣見華葉已. 次想葉間衆寶. 次想

寶出多光. 光成寶蓋. 次想華臺臺上衆寶

及珠網等. 次想臺上四柱寶幢. 次想幢上寶

□. 次想□上寶珠光明雜色遍滿虛空. 各

下	欄

現異相. 如是次第一一住心不捨. 不久之

間卽得定心. 旣得定心. 彼諸莊嚴一切顯現.

應知. 十從了了下辯觀成相. 十一從華葉

小者下至遍覆地上已來. 正明葉葉有種

種莊嚴. 卽有其六. 一明華葉大小. 二明華

葉多少. 三明葉間珠映多少. 四明珠有千

光. 五明一一珠光變成寶蓋. 六明寶蓋上

照虛空下覆寶地. 十二從釋迦毘楞伽下

至以爲交飾已來. 正明臺上莊嚴之相. 十

三從於其臺上下至妙寶珠以爲映飾已

來. 正明幢上莊嚴之相. 卽有其四. 一明臺

上自有四幢. 二明幢之體量大小. 三明幢

上自有寶□狀似天宮. 四明幢上自有衆

多寶珠輝光映飾. 十四從一一寶珠下至

施作佛事已來. 正明珠光有不思議德用之

相. 卽有其五. 一明一一珠有多光. 二明一

一光各作異色. 三明一一光色遍於寶土.

四明光所至處各作異種莊嚴. 五明或作

金臺珠網華雲寶樂遍滿十方. 十五從是

爲下總結觀名. 十六從佛告阿難下至比

丘願力所成已來. 正明華座得成所由. 十七

從若欲念彼佛者下至自見面像已來. 正

明重顯觀儀. 如前次第住心. 不得雜亂

也. 十八從此想成者下至生極樂世界已

來. 正明結觀成相. 卽有二益. 一明除罪益.

二明得生益. 十九從作是觀者下至名爲

邪觀已來. 正明辨觀邪正相. 斯乃華依寶

地. 葉間奇珍. 臺瑩四幢. 光施佛事. 上來雖

有十九句不同. 廣明華座觀竟

經數:一七五三

經名:觀無量壽佛經疏卷第三

頁數:二六七

上	欄

八就像觀中. 亦先擧. 次辨. 後結. 卽有其十

三. 一從佛告阿難下至次當想佛已來. 正

明結前生後. 言所以者何者. 是其問也.

所以須想佛者何. 二從諸佛如來下至心

想中已來. 正明諸佛大慈應心卽現. 有斯

勝益故勸汝想之. 問曰. 韋提上請唯指彌

陀. 未句如來今總擧諸佛. 有何意也. 答曰.

欲顯諸佛三身同證. 悲智果圓等齊無二. 端

身一坐影現無方. 意赴有緣時臨法界. 言

法界者有三義. 一者心遍故解法界. 二者

身遍故解法界. 三者無障□故解法界. 正

由心到故身亦隨到. 身隨於心故言是法

界身也. 言法界者是所化之境卽衆生界也

言身者是能化之身卽諸佛身也. 言入衆生

心想中者. 乃由衆生起念願見諸佛. 佛卽

以無□智知. 卽能入彼想心中現. 但諸行

者若想念若夢定中見佛者. 卽成斯義

也. 三從是故汝等下至從心想生已來. 正

明結勸利益. 此明標心想佛. 但作佛解

從頂至足心想不捨. 一一觀之無暫休息.

或想頂相. 心想眉間白女乃至足下千輪之

相. 作此想時. 佛像端嚴相好具足了然而

現. 乃由心生一一相故. 卽一一相現. 心若

不緣. 衆相不可見. 但自心想作. 卽應心而

現. 故言是心卽是三十二相也. 言八十隨

形好者. 佛相旣現. 衆好皆隨也. 此正明如

來敎諸想者具足觀也. 言是心作佛者. 依

自信心緣相如作也. 言是心是佛者. 心能

想佛 . 依想佛身而現. 卽是心佛也. 離此心

中	欄

外更無異佛者也. 言諸佛正遍知者. 此明

諸佛得圓滿無障□智. 作意不作意常能遍

知法界之心. 但能作想卽從汝心想而現

似如生也. 或有行者. 將此一門之義作唯

識法身之觀. 或作自性淸淨佛性觀者. 其音

甚錯. 絶無少分相似也. 旣言想像假立三

十二相者. 眞如法界身豈有相而可緣. 有

身而可取也. 然法身無色絶於眼對. 更無

類可方. 故取虛空以喩法身之體也. 又今

此觀門等唯指方立相. 住心而取境. 總不

明無相離念也. 如來懸知末代罪濁凡夫.

立相住心尙不能得. 何肉離相而心事者.

如似無術通人居空立舍也. 四從是故應

當下至三佛陀已來. 正明如前所益專住

必成. 展轉相敎勸觀彼佛也. 五從想彼佛

者. 牒前生後. 言先當想像者. 定所觀境.

六從閉目開目下至如觀掌中已來. 正明

辨觀成相. 卽有其四. 一明身四威儀眼之

開合見一金像似現目前. 常作此想. 二明

旣能觀像. 像卽須有坐處. 卽想前華座. 想

像在上而坐. 三明想見像坐已. 心眼卽

開. 四明心眼旣開卽見金像及彼極樂諸莊

嚴事. 地上虛空了然無□. 又觀像住心之法

一如前說. 從頂一一想之. 面眉女相眼鼻

口耳咽項肩臂手指又抽心向上想. 胸腹臍

陰脛膝[&FFFF]#足十指千輪等一一想之從上向

下名順觀. 從不千輪向上名逆觀. 如是

逆順住心. 不久必得成也. 又佛身及華座

寶地等必須上下通觀. 然十三觀中此寶地

下	欄

寶華金像等觀最要. 若欲敎人卽敎此法.

但此一法成者. 餘觀卽自然了也. 七從見此

已下. 結成上像身觀. 生後二菩薩觀也. 八

從復當更作一大蓮華下至坐右華座已

來. 正明成上三身觀. 生後多身觀. 欲觀此

二菩薩者. 一如觀佛法也. 九從此想成時

下至遍滿彼國已來. 正明結成上多身觀.

生後說法相此明諸行者等行住坐臥常緣

彼國一切寶樹一切寶樓華池等. 若禮念若

觀想. 常作此解也. 十從此想成時下至憶

持不捨已來. 正明因定得見極樂莊嚴. 又

聞一切莊嚴皆能說於妙法. 旣見聞此已

□持莫失名守定心也. 十一從令與脩多

羅合下至見極樂世界已來. 辨觀邪正之

相. 十二從是爲下總結. 十三從作是觀者

下至得念佛三昧已來. 正明剋念修觀現

蒙利益. 斯乃群生障重. 眞佛之觀難階. 是

以大聖垂哀. 且遣注心形像. 上來雖有十

三句不同. 廣明像觀竟

九就眞身觀中. 亦先擧. 次辨. 後結. 卽有其

十二. 一從佛告阿難下至身相光明已來.

正明告命結成前像觀. 生後眞身之觀也.

二從阿難當知下至金色已來. 正明顯眞

佛之身相踰天金之色也. 三從佛身高六

十下至由旬已來. 正明身量大小. 四從眉

間下至菩薩爲侍者已來. 正明總觀身相.

卽有其六. 一明女相大小. 二明眼相大小.

三明毛孔光大小. 四明圓光大小. 五明化佛

多少. 六明侍者多少. 五從無量壽佛下至

經數:一七五三

經名:觀無量壽佛經疏卷第三

頁數:二六八

上	欄

攝取不捨已來. 正明觀身別相光益有緣.

卽有其五. 一明相多少. 二明好多少. 三明

光多少. 四明光照遠近. 五明光所及處偏

蒙攝益. 問曰. 備修衆行但能□向皆得往

生. 何以佛光普照唯攝念佛者. 有何意也.

答曰. 此有三義. 一明親緣. 衆生起行. 口常

稱佛. 佛卽聞之. 身常禮敬佛. 佛卽見之. 心

常念佛. 佛卽知之. 衆生憶念佛者. 佛亦憶

念衆生. 彼此三業不相捨離. 故名親緣也.

二明近緣. 衆生願見佛. 佛卽應念現在目

前. 故名近緣也. 三明增上緣. 衆生稱念卽

除多劫罪. 命欲終時. 佛與聖衆自來迎接.

諸邪業繫無能□者. 故名增上緣也. 自餘衆

行. 雖名是善. 若比念佛者. 全非比校也.

是故諸經中處處廣讚念佛功能. 如無量壽

經四十八願中. 唯明專念彌陀名號得生.

又如彌陀經中. 一日七日專念彌陀名號得

生. 又十方□沙諸佛證誠不虛也. 又此經定

散文中. 唯標專念名號得生. 此例非一也.

廣顯念佛三昧竟. 六從其光相好已下. 結

少顯多. 輒欲觀者難爲周悉. 七從但當憶

想已下. 正明莊嚴微妙. 出過凡境. 雖未證

目前. 但當憶想令心眼見也. 八從見此事

者下至攝諸衆生已來. 正明功呈不失觀

益得成. 卽有其五. 一明因觀得見十方諸

佛. 二明以見諸佛故結成念佛三昧. 三明

但觀一佛卽觀一切佛身也. 四明由見佛

身故卽見佛心也. 五明佛心者慈悲爲體.

以此平等大慈普攝一切也. 九從作此觀

下	欄

者. 下至得無生忍已來. 正明捨身他世得

生彼益也. 十從是故智者下至現前授記

已來. 重明結勸修觀利益. 卽有其五. 一明

簡出能修觀人. 二明專心諦觀無量壽佛.

三明相好衆多不得總雜而觀. 唯觀白女

一相但得見白女者. 一切衆相自然而現

也. 四明旣見彌陀卽見十方佛也. 五明旣

見諸佛卽於定中得蒙授記也. 十一從

是爲遍觀已下總結. 十二從作此觀已下.

正明辨觀邪正之相. 斯乃眞形量遠女若五

山. 震響隨機光沾有識. 欲使含靈歸命注

想無遺乘佛本弘齊臨彼國. 上來雖有十

二句不同. 廣明眞身觀竟

十就觀音觀中. 亦先擧. 次辯. 後結. 卽有其

十五. 一從佛告阿難下至菩薩已來. 正明

結成前眞身觀生後菩薩觀. 二從此菩薩

身長下至皆於中現已來. 正明總標身相.

卽有其六. 一明身量大小. 二明身色與佛

不同. 三明肉□與佛羸□不同. 四明圓

光大小. 五明化佛侍者多少. 六明身光普

現五道衆生. 三從頂上毘楞伽下至二十

五由旬已來. 正明天冠之內化佛殊異. 四從

觀音已下. 正明面色與身色不同五從眉

間下至蓮華色已來. 正明女光轉變遍滿

十方. 化侍彌多更比紅蓮之色. 卽有其五.

一明女相作七寶色. 二明女光多少. 三明

光有化佛多少. 四明侍者多少. 五明化侍

變現遍滿十方. 六從有八十億光明下至

莊嚴事已來. 正明身服光瓔非衆寶作. 七

下	欄

從手掌作五百億下至接引衆生已來. 正

明手有慈非之用也. 卽有其六. 一明手掌

作雜蓮之色. 二明一一指端有八萬印文.

三明一一文有八萬餘色. 四明一一色有

八萬餘光. 五明光體柔軟等照一切. 六明

以此寶光之手接引有緣也. 八從擧足時

下至莫不彌滿已來. 正明足有德用之相.

九從其餘身相已下. 指同於佛. 十從唯頂

上下至不及世尊已來. 正明師徒位別果

願未圓. 致使二相有虧. 表居不足之地

也. 十一從是爲下總結. 十二從佛告阿難

下至當作是觀已來. 正明重結前文生其

後益. 十三從作是觀者下至何肉諦觀已

來. 正明勸觀利益. 十四從若有欲觀觀音

下至如觀掌中已來. 正明重顯觀儀勸物

傾心. 使沾兩益. 十五從作是觀已下. 正明

辨觀邪正相. 斯乃觀音願重影現十方. 寶

手停輝隨機引接. 上來雖有十五句不同.

廣明觀音觀竟

十一就勢至觀中. 亦先擧. 次辨. 後結. 卽有

其十三. 一從次觀大勢至已下. 總擧觀名

二從此菩薩身量大小已下. 次辨觀相. 卽

有其五. 一明身量等類觀音. 二明身色等

類觀音. 三明面相等類觀音. 四明身光相

好等類觀音. 五明女相舒光轉變等類觀

音. 三從圓光面各百二十五由旬已下. 正明

圓光等不同觀音之相. 卽有其四. 一明圓

光大小. 二明光照遠近. 三明化佛多少. 四

明化佛侍者多少. 四從擧身光明下至名

經數:一七五三

經名:觀無量壽佛經疏卷第三

頁數:二六九

上	欄

大勢至已來. 正明身光遠備照益有緣. 等

及他方. 皆作紫金之色. 卽有其八. 一明身

光總別不同. 二明光照遠近. 三明光所觸

處皆作紫金之色. 四明但與勢志宿業有

緣者. 卽得睹觸此光. 五明但見一毛孔光

卽能多見諸佛淨妙身光. 此卽擧少以顯多

益. 欲使行之者□心渴仰入觀以證之. 六

明依光以立名. 七明光之體用. 卽無漏爲

體故名智慧光. 又能除息十方三惡之苦.

名無上力. 卽爲用也. 八明名大勢至者此

卽依德立名也. 五從此菩薩天冠下至皆

於中現已來. 正明天冠莊嚴之相與觀音不

同. 卽有其四. 一明冠上寶華多少. 二明一

一華上寶臺多少. 三明一一臺中映現十方

諸佛淨土. 四明他方土現. 彼此都無增減.

六從頂上肉□下至普現佛事已來. 正明

肉□寶甁之相. 七從餘諸身相已下. 指同

觀音也. 八從此菩薩行時下至如極樂世

界已來. 正明行與觀音不同相. 卽有其

四. 一明行不同相. 二明震動遠近相. 三明

所震動處華現多. 四明所現之華高而且

顯. 多諸瑩飾以類極樂莊嚴也. 九從此菩

薩坐時下至度苦衆生已來. 正明坐不同

觀音相卽有其七. 一明坐相. 二明先動本

國相. 三明次動他方遠近相. 四明動搖下

上佛刹多少相. 五明彌陀觀音等分身雲集

相. 六明臨空側塞皆坐寶華. 七明分身說

法各應所宜. 問曰. 彌陀經云. 彼國衆生無

有衆苦但受諸樂故名極樂. 何故此經分

中	欄

身說法乃云度苦者. 有何意也. 答曰今言

苦樂者有二種. 一者三界中苦樂. 二者淨土

中苦樂. 言三界苦樂者. 苦則三塗八苦等. 樂

則人天五欲放逸繫縛等樂. 雖言是樂然是

大苦. 必竟無有一念眞實樂也. 言淨土苦

樂者. 苦則地前望地上爲苦. 地上望地前

爲樂. 下智證望上智證爲苦. 上智證望下

智證爲樂. 此例擧一可知也. 今言度苦衆

生者. 但爲進下位令昇上位. 轉下證令

得上證. 稱本所心卽名爲樂. 故言度苦

也. 若不然者. 淨土之中一切聖人皆以無

漏爲體. 大悲爲用. 畢竟常住離於分段之

生滅. 更就何義名爲苦也. 十從作此觀者

下至十一觀已來. 正明辨觀邪正總結分

齊. 十一從觀此菩薩者已下. 正明修觀利

益除罪多劫. 十二從作此觀者下至淨妙

國土已來. 正明總結前文重生後益. 十三

從此觀成已下. 正明總牒二身. 辨觀成相.

斯乃勢至威高坐搖他國. 能使分身雲集演

法利生. 永絶胞胎常遊法界. 上來雖有

十三句不同. 廣解勢至觀竟

十二就普觀中. 亦先擧. 次辨. 後結. 卽有其

六. 一從見此事時已下. 正明牒前生後. 二

從當起自心下至皆演妙法已來. 正明凝

心入觀卽常作自往生想. 卽有其九. 一明

自生想. 二明向西想. 三明坐華想. 四明華

合想. 五明華開想. 六明寶光來照身想. 七

明旣蒙光照作眼開想. 八明眼目旣聞作

見佛菩薩想. 九明聞法想. 三從與十二部

下	欄

經合下至不失已來. 正明定散無遺守心

常憶. 一則觀心明淨. 二則諸惡不生. 由內

與法樂相應. 外則無三邪之障. 四從見此

事已下. 明觀成之益. 五從是爲下. 總結. 六

從無量壽下至常來至此行人之所已來.

正明重擧能觀之人卽蒙彌陀等三身護念

之益. 斯乃群生注念願見西方依正二嚴.

了了常如眼見. 上來雖有六句不同. 廣解

普觀竟

十三就雜想觀中. 亦先擧. 次辨. 後結. 卽有

其十一. 一從佛告阿難已下. 正明告命結

勸生後. 二從先當觀於一丈六已下. 正明

觀像以表眞想水以表地. 此是如來敎諸

衆生易境轉心入觀. 或在池水華上. 或在

寶宮寶閣內. 或在寶林寶樹下. 或在寶臺寶

殿中. 或在虛空寶雲華蓋之內. 如是等處一

一住心想之. 皆作化佛想. 爲令機境相稱

易得成故也. 三從如先所說下至非心力

所及已來. 正明境大心小卒難成就. 致使

聖意悲傷勸觀於小. 四從然彼如來下至

必得成就已來. 正明凡心狹小聖量彌寬. 注

想無由. 恐難成就. 斯乃不以小故難成.

不由大故不現. 直是彌陀願重. 致使想者

皆成. 五從但想佛像下至具足身相已來.

正明比校顯勝. 想像尙自得福無量. 何肉

觀於眞佛者得益之功更甚. 六從阿彌陀

下至丈六八尺已來. 正明能觀所觀佛像

雖身有大小. 明皆是 眞. 卽有其三. 一明彌

陀身通無□. 隨意遍周. 言如意者有二種.

經數:一七五三

經名:觀無量壽佛經疏卷第四

頁數:二七○

上	欄

一者如衆生意隨彼心念皆應度之. 二者

如彌陀之意五眼圓照六通自在. 觀機可

度者. 一念之中無前無後身心等赴三輪開

悟. 各益不同也. 二明或現大身或現小身.

三明身量雖有大小皆作眞金之色. 此卽

定其邪正也. 七從所現之形已下. 正明身

雖大小有殊. 光相卽與眞無異. 八從觀世

音菩薩已下. 正明指同前觀. 佛大侍者亦

大. 佛小侍者亦小. 九從衆生但觀首相已

下. 正明勸觀二別. 云何二別. 觀音頭首上

有一立化佛. 勢至頭首之上有一寶甁. 十

從此二菩薩已下. 正明彌陀觀音勢至等宿

願緣重. 誓同捨惡等至菩提. 影響相隨遊

方化益. 十一從是爲下總結. 上來雖有十

一句不同. 廣解雜想觀竟

上從日觀下至雜想觀已來. 總明世尊答

前韋提第四請云敎我思惟正受兩句

總讚云. 初敎日觀除昏闇. 想水成水淨內

心. 地下金幢相映發. 地上莊嚴億萬重. 寶雲

寶蓋臨空轉. 人天音樂互相尋. 寶樹垂瓔

間雜果. 池流德水注華中. 寶樓寶閣皆相

接. 光光相照等無蔭. 三華獨□超衆座. 四

幢承□網珠羅. 稟識心迷由未曉. 住心觀

像靜坐彼. 一念心開見眞佛. 身光相好轉彌

多. 救苦觀音緣法界. 無時不變入娑婆. 勢

至威光能震動. 隨緣照攝會彌陀. 歸去來.

極樂安身實是精. 正念西歸華含想. 見佛莊

嚴說法聲. 復有衆生心帶惑. 緣眞上境恐

難成. 致使如來開漸觀. 華池丈六等金形.

中	欄

變現靈儀雖大小. 應物時宜度有情. 普勸

同生知識等. 專心念佛向西傾

又就前請中. 初從日觀下至華座觀已來.

總明依報. 二從像觀下至雜想觀已來. 總

明正報. 上來雖有依正二報不同. 廣明定

善一門義竟

觀經正宗分定善義卷第三

觀經正宗分散善義卷第四

唐沙門善導集記

從此已下次解三輩散善一門之義. 就此義

中卽有其二. 一明三福以爲正因. 二明九

品以爲正行. 今言三福者. 第一福卽是世

俗善根. 曾來未聞佛法. 但自行孝養仁義

禮智信. 故名世俗善也. 第二福者此名戒

善. 就此戒中卽有人天聲聞菩薩等戒. 其

中或有具受不具受. 或有具持不具持. 但能

□向盡得往生. 第三福者名爲行善. 此是發

大乘心凡夫自能行行兼勸有緣. 捨惡持

心□生淨土. 又就此三福之中. 或有一人

單行世福□亦得生. 或有一人單行戒福.

□亦得生. 或有一人單行行福□亦得生.

或有一人行上二福□亦得生. 或有一人

行下二福□亦得生. 或有一人具行三福

□亦得生. 或有人等三福俱不行者. 卽名

十惡邪見闡提人也. 言九品者至文當辨

應知. 今略料簡三福差別義意竟

下	欄

十四就上輩觀行善文前總料簡卽爲十一

門. 一者總明告命. 二者辨定其位. 三者總

擧有緣之類. 四者辨定三心以爲正因. 五

者正明簡機堪與不堪. 六者正明受法不

同. 七者正明修業時節延促有異. 八者明

□所修行願生彌陀佛國. 九者明臨命終

時聖來迎接不同. 去時遲疾. 十者明到彼華

開遲疾不同. 十一者明華開已後得益有異.

今此十一門義者約對九品之文. 就一一品

中皆有此十一. 卽爲一百番義也. 又此十

一門義就上輩文前總料簡亦得. 或就中下

輩文前各料簡亦得. 又此義若以文來勘者.

卽有具不具. 雖有隱顯. 若據其道理悉皆

合有. 爲此因緣故須廣開顯出. 欲令依行

者易解易識也. 上來雖有十一門不同. 廣

料簡上輩三品義意竟

次下先就上品上生位中. 亦先擧. 次辨. 後結

卽有其十二. 一從佛告阿難已下. 則雙標

二意. 一明告命. 二明辨定其位. 此卽修學

大乘上善凡夫人也. 三從若有衆生下至

卽便往生已來. 正明總擧有生之類. 卽有

其四. 一明能信之人. 二明心願往生. 三明

發心多少. 四明得生之益. 四從何等爲三

下至必生彼國已來. 正明辨定三心以爲

正因. 卽有其二. 一明世尊隨機顯益意密

難知非佛自問自徵無由得解. 二明如來

還自答前三心之數. 經云. 一者至誠心. 至者

眞. 誠者實. 欲明一切衆生身口意業所修解

行必須眞實心中作. 不得外現賢善精進